EkBass/fiwiki-20250220-pages-articles huggingface dataset:
Porin piru

Porin Piru on toteutumaton julkinen veistos, jota Pori-seura ry suunnitteli sijoitettavaksi Porin kauppatorille vuosina 1973–1975. Veistoshanke perustui vammalalaiseen sanontaan "Jos Porista olet, niin piru olet, ja jos Kokemäelt', niin koko perkele". Vuonna 1975 Pori-seuran puheenjohtaja Hugo Nuorsaari määritteli, että sanonta tarkoitti "kovaa naamaa sodassa tai vastaavassa". == Veistoshankkeen alkuvaiheet == Veistoksen tekijäksi valittiin kuvanveistäjä Kauko Räike. Veistoksen piennoisluonnoksesta tehtiin Räikkeen ja Pori-seuran välillä sopimus 12. helmikuuta 1974. Patsaan piennoisluonnos oli tarkoitus julkistaa Porin päivänä 28.–30. syyskuuta 1974. Patsaasta suunniteltiin myös myöhemmin toteutettavaa täysikokoista kappaletta Porin kauppatorille. Täysikokoisesta patsaasta kaavailtiin Porin näkyvää symbolia ja turistinähtävyyttä, ja siihen aiottiin liittää vesisuihkuelementti. Patsashanke herätti julkista keskustelua ja 5. maaliskuuta 1974 kolmekymmentä tunnettua porilaista lähetti hanketta kritisoivan julkisen kirjelmän Pori- seuralle. Kirjelmässä Pori-seuran hallitusta pyydettiin harkitsemaan patsaspäätöstä uudelleen. Patsaspäätöstä pidettiin masentavana ja porilaisia kristittyjä loukkaavana. == Viisi ehdotusta == Porin päivänä, syyskuussa 1975 Pori-seura julkisti viisi Kauko Räikkeen laatimaa ehdotusta Porin piru -patsaaksi. Ne olivat nimeltään Läpi harmaan kiven, Atlas, Tulta päin, Elon virran vesimyllyt ja Ritari. Ehdotukset asetettiin viikoksi esille Porin Sokos-tavaratalon toiseen kerrokseen. Näyttelyn nimi oli Muunnelmia aiheesta Porin piru. Räikkeen mukaan veistosehdotusten kantava ajatus oli "läpi harmaan kiven", joka hänestä kuvasi porilaista luonteenlaatua. Lisäksi veistokset kuvasivat porilaisten pirullista sisua, voimaa, sitkeyttä, tyyntä alistumista luontoon sekä ylpeyteen kätkettyä huumoria. Näyttelyn aikana yleisö sai äänestää suosikkiaan, ja lopullisen valinnan tekisi Pori-seura. Vuonna 2008 Porin torille asetettiin Pertti Mäkisen veistos Toriparlamentti. == Lähteet == Luokka:Porin historia Luokka:Porin kulttuuri
Liikalammi

Liikalammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Liikalammi on osa Pitkäjärven valuma-aluetta. == Maantietoa == Lammen pituus on 650 metriä, leveys 200 metriä ja sen pinta-ala on 5,6 hehtaaria. Se sijaitsee Aurejärven ja Pitkäjärven itäpuolella metsämaastossa olevassa loivassa painaumassa. Lammen pohjoisosat sijaitsevat leveän suon reunalla, mutta eteläosia reunustaa vain kapea suoranta. Lampeen on kaivettu seitsemän metsä- tai suo-ojaa, joista etelään laskeva oja on samalla sen laskuoja. Se laskee 1,7 kilometrin jälkeen Pitkäjärven eteläosaan. Veden keskimääräinen viipymä järvessä on 61 vuorokautta. Rantaviivan pituus on 1,5 kilometriä. Lampi on autio eikä sen rantaan johda teitä. Sen molemmilla puolilla kulkee metsässä metsäautoteitä, jotka alkavat yhdystieltä 3350 lähtevältä tieltä. == Vedenlaatu == Liikalammin vedenlaatua on tutkittu vuonna 1990. Vesi oli silloin kirkasta, erittäin ruskeaa, humuspitoista ja suojärvien tapaan hapanta. Kolme viimeistä ominaisuutta liitetään runsaisiin metsien ja soiden ojituksiin. Talvella veden pH aleni jopa arvoon 4,7, mikä on monelle kalalajille ja ravuille liian alhainen arvo. Veden ravinnepitoisuudet ovat luontaisia arvoja korkeammat. Fosforipitoisuus oli 23 µg/l (mikrogrammaa litrassa) ja typpipitoisuus 730 µg/l. Pohjan lähellä pitoisuudet olivat suuremmat aineiden sedimentaation vuoksi. Järvi oli sinä talvena lievästi rehevöityneiden järvien tasolla. Päällysveden happitilanne oli alkutalvella hyvä, vaikka alusvedessä oli jo muodostunut happivajetta. Lopputalvella happitilanne on todennäköisesti heikentynyt tyydyttävälle tasolle. Kesäkaudelta ei ole olemassa tutkimustuloksia. Lammen mataluus helpottaa happitilannetta kesällä ja suuri veden läpivirtaus talvella. Liikalammi soveltuu virkistyskäyttöön vain välttävästi. == Lähteet == Luokka:Pitkäjärven valuma-alue (Aurejärven valuma-alue) Luokka:Kurun järvet
Kurki (veistos)

Kurki on kuvanveistäjä Armas Hutrin 1969 tekemä pronssiveistos Porissa. Se sijaitsi alun perin Liinanharjan vanhainkodin pihalla. Rakennus toimi viimeksi vastaanottokeskuksena. Kurki siirrettiin syksyllä 2024 Isosannan kaupunginosassa sijaitsevaan Kurjenpuistoon, koska Liinaharjan vastaanottokeskus purettiin. alt=Lentoon nousevaa kurkea esittevä pronssipatsas.|pienoiskuva|pysty=0.5|Armas Hutrin veistos Kurki vuodelta 1969 Riihimäen J.V. Jorman puistossa.|vasen Veistos esittää kiveltä lentoon nousevaa kurkea. Veistoksen pituus on 156 cm ja siipien kärkiväli 110 cm. Sen jalustana on Reposaaresta tuotu luonnonkivi. Veistos paljastettiin Liinanharjan vanhainkodin (nyk. vastaanottokeskus) pihalla Porin päivänä 1.10.1971. Riihimäellä J.V. Jorman puistossa on myös Armas Hutrin Kurki- niminen veistos. Se on ajoitettu vuodelle 1969. == Lähteet == Luokka:Porin patsaat ja veistokset
Hopeahäät (veistos)

Hopeahäät on kuvanveistäjä Heikki Konttisen (1910–1988) vuonna 1976 valmistunut Porin kaupunginsairaalan pihamaalla sijaitseva julkinen veistos. Veistos on pronssia ja sen korkeus on 110 cm. Veistoksen valutyöt tehtiin Helsingin Kuvanveistäjäliiton taidevalimossa. Teosta on luonnehdittu hyväntahtoisen leikkimieliseksi ja hellyyttä kuvaavaksi. Hopeahäät oli Porin kaupungin kuvataidelautakunnan seitsemäs veistoshankinta. Kuvataidelautakunta ehdotti veistoksen sijoittamista Pormestarinluotoon Vanhustenrivin pihalle, mutta kaupunginarkkitehti ja kaupunginpuutarhuri pitivät alueen kunnostamista hankalana. Heidän esityksestään Porin kaupunginhallitus päätti sijoittaa teoksen kesäkuussa 1976 valmistuvan Päärnäisten sairaskodin sisäpihalle. Hopeahäät -veistos paljastettiin Porin päivänä 3. lokakuuta 1976. Paljastuspuheen tilaisuudessa piti apulaiskaupunginjohtaja Mikko Sävelä. == Lähteet == == Aiheesta muualla == * Mäki, Arvo: Kukin katseellaan muovatkoon työni. Ajan Joulu 1977. Porin taidemuseon verkkosivut, http://archive.poriartmuseum.fi/wp- content/uploads/2016/05/HeikkiKonttinen_hopeahaat_1976_paarnaistenHoitoKoti001.pdf Luokka:Porin patsaat ja veistokset
Chevrolet Corvette C1

Chevrolet Corvette C1 on Chevrolet Corvetten ensimmäisen sukupolven malli, jota valmistettiin vuosina 1953–1962. == Chevrolet Corvette (1953–1962) == Harley Earlin suunnittelema ensimmäisen sukupolven Chevrolet Corvette esiteltiin vuonna 1952 Motorama Show’ssa. Yksinkertaisesti mutta linjakkaasti muotoillun auton kori oli valmistettu lasikuidusta. Teräsrungon päälle rakennettu lasikuitukori koostui 46 erillisestä osasta ja oli hankala valmistaa. Corvette ei aluksi ollut General Motorsille taloudellinen menestys, mutta tärkeämpänä pidettiin urheiluautovalmistajan imagon luomista Chevroletille.Willson 1997, s. 50–53. Corvettessa oli edessä kierrejouset ja takana puolestaan lehtijousitus erillisellä jäykällä taka-akselilla. Vanhanaikaisen taka-akselinsa vuoksi autoharrastajat usein käyttävät ensimmäisen sukupolven Corvettesta nimitystä ”Solid Axle”. Voimanlähteenä oli aluksi kuusisylinterinen 3,9-litrainen (150 hv) Blue Flame -moottori, joka ei antanut Corvettelle kovinkaan hyvää suorituskykyä. Voimansiirtona oli kaksiportainen Powerglide-automaattivaihteisto. Kaikki mallivuoden 1953 autot olivat Polo White -valkoisia punaisella sisustuksella. Vuonna 1954 ei tehty merkittäviä uudistuksia laajennettua värivalikoimaa lukuun ottamatta. Uusia vaihtoehtoja olivat punainen, sininen ja musta. Vuonna 1955 pienitehoisen rivimoottorin rinnalle tuli 4,3-litrainen V8 (210 hv). Myös kolmivaihteisen manuaalivaihteiston sai nyt halutessaan. Vuoden 1955 aikana valmistettiin ainoastaan 15 kappaletta kuparinpunaisella Corvette Copper -värillä maalattua Corvettea. Vuonna 1956 Corvette sai uudenlaisen korin ja valittavaksi tuli myös kaksivärinen maalaus. Nelivaihteinen manuaalivaihteisto tuli tarjolle. Rivimoottori poistui valikoimasta. Vuosimalliin 1957 tuli tuotantoon polttoaineen ruiskutuksella varustettu 4,6 litran V8 (283 hv). Vuosimallin 1958 Corvette sai muidenkin yhdysvaltalaisten automerkkien tapaan nelivaloisen ajovalojärjestelmän. Ensimmäiset sähköikkunoilla varustetut Corvettet ilmestyivät vuonna 1958, jolloin alettiin myös suunnitella sähköisesti toimivaa katon avaussysteemiä. Ratkaisu jäi vain kokeiluksi, eikä sitä toteutettu vielä pitkään aikaan Corvettessa. Seuraavat merkittävät uudistukset tulivat vuonna 1961, jolloin perän muotoilua uudistettiin, ja takavaloja oli nyt neljä. Vuonna 1962 vakiomoottorin iskutilavuus nousi 5,4 litraan. Mallivuoden 1962 Corvettea sai ainoastaan yksivärisenä. == Lähteet == * === Viitteet === == Aiheesta muualla == Corvette C1 Luokka:1950-luvun autot Luokka:1960-luvun autot
Jack Aitchison

Jack Aitchison (s. 5. maaliskuuta 2000 Fauldhouse) on skotlantilainen jalkapalloilija, joka edustaa Skotlannin valioliigassa pelaavaa Celticiä. Oikeajalkainen Aitchison on pelipaikaltaan hyökkääjä. Aitchison on Celticin kasvatti. Debyyttinsä seuran edustusjoukkueen paidassa Aitchison teki toukokuussa 2016 Motherwelliä vastaan ollen seuran historian nuorin pelaaja 16 vuoden ja 71 päivän ikäisenä.http://www.dailyrecord.co.uk/sport/football/football-news/celtic- starlet-jack-aitchison-could-7985008#7kQ2DJ2H0kEIPK9W.97 Aitchison teki ottelussa maalin ensimmäisellä kosketuksellaan, joten hänestä tuli myös seuran historian nuorin maalintekijä. Aitchison on pelannut Skotlannin alle 17-vuotiaiden maajoukkueessa. == Lähteet == Luokka:Skotlantilaiset jalkapalloilijat Luokka:Vuonna 2000 syntyneet Luokka:Elävät henkilöt
Adventure (Madeonin albumi)

Adventure ranskalaisen elekronisen musiikin tuottaja Madeonin debyttistudioalbumi, joka julkaistiin 27. maaliskuuta 2015. Albumin 12 kappaleella vierailee muun muassa Dan Smith Bastillesta, Passion Pit, Mark Foster Foster the Peoplesta ja Aquilo. Deluxe versio sisältää ennenjulkaistut singlet: "Icarus", "Finale", "The City", "Cut the Kid", "Technicolor". == Kappaleet == == Lähteet == Luokka:Vuoden 2015 esikoisalbumit Luokka:Ranskalaiset elektronisen musiikin albumit
Best of

Best of voi tarkoittaa: == Albumeita == * Best of 2Pac Part 1: Thug, 2007 * Best of 2Pac Part 2: Life, 2007 * Best of Aarne Tenkanen – Edestä ja takaa, 2002 * Best of Beach Boys, 1966 * Best of Broadcast, 1989 * Best of Cream, 1969 * Best of Ozz, 1989 * Best of Rajaton 1999–2009, 2009 * Best of Saxon, 1991 * Best of..., Sian albumi vuodelta 2012 * Best of (Stratovarius), 2016 * Best of (U.D.O.), 1999
Ádám Vay

Ádám Vay (, s. 22. maaliskuuta 1994 Budapest) on unkarilainen jääkiekkomaalivahti, joka pelaa Allsvenskan-joukkue Västerviks IK:ssa. Vay pelasi kaudet 2013–2015 Yhdysvaltain WSHL-liigan El Paso Rhinosissa. Kaudeksi 2015–2016 Vay palasi takaisin kotimaahansa, MOL Ligan Debreceni HK:hon, jota hän edusti kauden aikana 39 ottelun verran. Toukokuussa 2016, NHL-seura Minnesota Wild teki Vayn kanssa kaksivuotisen ja kaksisuuntaisen tulokassopimuksen. Vay on pelannut Unkarin nuorten maajoukkueissa. Hän kuului Unkarin joukkueeseen vuoden 2016 MM-kilpailuissa, missä hän pelasi kolmessa alkulohkon ottelussa. Vayn laadukkaat esitykset johtivat NHL- tulokassopimuksen. == Lähteet == Luokka:Unkarilaiset jääkiekkomaalivahdit Luokka:Vuonna 1994 syntyneet Luokka:Elävät henkilöt
Darja Poljudova

Darja Vladimirovna Poljudova (s. 4. helmikuuta 1989 Quvasoy, Uzbekistan) on venäläinen bloginpitäjä ja vasemmistolainen kansalaisaktivisti. Hän asuu Krasnodarissa. Poljudova kritisoi Venäjän viranomaisten toimintaa ja Krimin liittämistä Venäjään. Hän on osallistunut myös mielenosoituksiin, joissa hän on joutunut useasti pidätetyksi. == Tuomio == Poljudova oli ensimmäinen, joka sai syytteen ja tuomittiin keväällä 2014 voimaan tulleen separatismipykälän perusteella. Hänet pidätettiin elokuussa 2014 ”kehottamisesta Venäjän federaation alueellista koskemattomuutta loukkaaviin toimiin” (separatismisyyte) ja ”kehottamisesta ääritoimintaan” (ekstremismisyyte). Syytteet tulivat Poljudovan VKontakte-sivullaan julkaisemista Ukrainaan liittyviä jutuista. Separatismisyyte tuli siitä, että hän jakoi toisen käyttäjän asiattoman kommentin, joka käsitteli Krasnodarin etnisten ukrainalaisten väitettyjä vaatimuksia liittyä osaksi Ukrainaa. Kehottamisena ääritoimintaan viranomaiset pitivät Poljudovan itsestään julisteen kanssa julkaisemaa valokuvaa. Julisteessa luki "Ei sotaa Ukrainaan, vaan vallankumous Venäjälle!" Toinen ääritoiminnaksi tuomittu teko oli Poljudovan kommentti, jonka mukaan tilanne Venäjällä on sietämätön ja venäläisten pitäisi seurata Maidanin aktivistien esimerkkiä, mennä kaduille ja kaataa hallitus. Poljudova tuomittiin kahden vuoden vankeuteen oikeudenkäynnissä 21. joulukuuta 2015. Ihmisoikeusjärjestö Amnesty pitää Poljudovaa tuomion vuoksi mielipidevankina ja kampanjoi hänen vapauttamisensa puolesta ja ilmaisunvapauden puolesta Venäjällä. == Lähteet == Luokka:Vuonna 1989 syntyneet Luokka:Venäläiset bloginpitäjät Luokka:Venäläiset aktivistit Luokka:Elävät henkilöt
Honghen hanien ja yiden autonominen prefektuuri

Honghen hanien ja yiden autonominen prefektuuri (, pinyin: Hónghé Hānízú Yízú Zìzhìzhōu) on haneille ja yille varattu autonominen prefektuuri Kiinan Yunnanin maakunnan kaakkoisosassa. Prefektuurin pinta-ala on 32 930 neliökilometriä ja väkiluku 4,5 miljoonaa (vuonna 2010). Prefektuurin päähallintopaikka on piirikuntatason kaupunki Mengzi, jonka keskusta sijaitsee linnuntietä noin 175 kilometriä maakunnan pääkaupunki Kunmingista eteläkaakkoon. Honghen hanien riisipenkereiden kulttuurimaisema Yuanyangin piirikunnassa liitettiin vuonna 2013 Unescon maailmanperintöluetteloon. == Hallinnollinen jako == Piirikuntatasolla autonominen prefektuuri jakautuu neljään piirikuntatason kaupunkiin, kuuteen piirikuntaan ja kolmeen autonomiseen piirikuntaan. Honghen prefektuurin hallinnollinen jako piirikuntatasolla # Nimi Kiinan merkit Pinyin 1 Mengzi (kaupunki) 蒙自市 Méngzì Shì 2 Gejiu (kaupunki) 个旧市 Gèjiù Shì 3 Kaiyuan (kaupunki) 开远市 Kāiyuǎn Shì 7 Mile (kaupunki) 弥勒市 Mílè Shì 4 Lüchun 绿春县 Lǜchūn Xiàn 5 Jianshui 建水县 Jiànshuǐ Xiàn 6 Shiping 石屏县 Shípíng Xiàn 8 Luxi 泸西县 Lúxī Xiàn 9 Yuanyang 元阳县 Yuányáng Xiàn 10 Honghen piirikunta 红河县 Hónghé Xiàn 11 Jinpingin miaojen, yaoiden ja daiden autonominen piirikunta 金平苗族瑶族傣族自治县 Jīnpíng Miáozú Yáozú Dǎizú ìzhìxiàn 12 Hekoun yaoiden autonominen piirikunta 河口瑶族自治县 Hékǒu Yáozú Zìzhìxiàn 13 Pingbianin miaojen autonominen piirikunta 屏边苗族自治县 Píngbiān Miáozú Zìzhìxiàn == Galleria == Kuva:Subsistent Farming Southern China.jpg | Hanien riisipenkereitä. Kuva:Terrace field yunnan china edit.jpg | Hanien riisipenkereitä. Kuva:Gejiu.JPG | Gejiun kaupunkia. Kuva:Jianshui-shi-chao-yang-lou.jpg | Chaoyang lou, vanhankaupungin portti Jianshuin piirikunnassa. Kuva:五家寨铁路桥 行摄梓地 20120905 162758.jpg | Wujiazhain rautatiesilta (Faux Namti -silta) Pingbianin autonomisessa piirikunnassa. == Lähteet == == Aiheesta muualla == * ChinaTravel.com: Honghe Travel Guide Luokka:Yunnanin prefektuurit Luokka:Kiinan autonomiset prefektuurit Luokka:Hanit Luokka:Yit
Outolintu

Outolintu voi tarkoittaa:__NOTOC__ == Televisio & elokuva == * Outolintu, televisiosarja * Divergent – Outolintu (Divergent), elokuva vuodelta 2014 == Musiikki == === Albumit === * Outolintu, Kari Kuuvan albumi vuodelta 1989 * Outolintu, Marko Haaviston albumi vuodelta 2015 === Kappaleet === * ”Outolintu”, Timo Rautiaisen kappale vuodelta 2007 == Muut == * Outolintu (Divergent), Veronica Rothin romaani vuodelta 2011.
Jason Kasdorf

Jason Kasdord (s. 8. toukokuuta 1992 Winnipeg, Manitoba) on kanadalainen jääkiekkomaalivahti, joka edustaa ECHL-liigassa pelaavaa Cincinnati Cyclonesta, joka on NHL-seura Buffalo Sabresin farmijoukkue. Winnipeg Jets varasi Kasdorfin kuudennella kierroksella 157. pelaajana vuoden 2011 varaustilaisuudessa. Jets kauppasi helmikuussa 2015 Kasdorfin pelaajaoikeudet Buffalo Sabresiin yhdessä Evander Kanen ja Zach Bogosianin kanssa vaihdossa Tyler Myersiin, Drew Staffordiin, Joel Armiaan, Brendan Lemieuxiin sekä ehdolliseen ensimmäisen kierroksen varauvuoroon. Kasdorf ja Sabres solmivat 14. maaliskuuta 2016 yhden vuoden mittaisen tulokassopimuksen. Kasdorf debytoi NHL:ssä 8. huhtikuuta. Hän päästi ensimmäisessä ottelussaan neljä maalia ja torjui 26 laukausta, kun Sabres hävisi Columbus Blue Jacketsille lukemin 4-1. == Lähteet == * * * === Viitteet === Luokka:Kanadalaiset jääkiekkomaalivahdit Luokka:Winnipeg Jetsin varaamat pelaajat Luokka:Vuonna 1992 syntyneet Luokka:Elävät henkilöt
Toukola (täsmennyssivu)

Toukola voi tarkoittaa seuraavia: * Toukola, Helsingin kaupunginosa * Toukola, kuvitteellinen kylä Aleksis Kiven romaanissa Seitsemän veljestä * Toukola, alun perin Viipurissa, myöhemmin Kotkassa toiminut kristillis- yhteiskunnallinen työkeskus * Toukola, sukunimenä: ** Juhani Toukola (s. 1956), Suomen valtakunnanvouti
Taeyang-ui huye

Taeyang-ui huye (, ) on televisioyhtiö KBS2:n esittämä eteläkorealainen televisiosarja. Sen päärooleissa ovat Song Joong-ki, Song Hye-kyo, Kim Ji-won ja Jin Goo. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset toimintasarjat Luokka:KBS:n televisiosarjat
Valkeajärvi (Ylöjärvi, Länsi-Aure)

Valkeajärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Valkeajärvi on osa Pitkäjärven valuma-aluetta. == Maantietoa == Järven pituus on 1,3 kilometriä, leveys 1,1 kilometriä ja sen pinta-ala on 51 hehtaaria. Se sijaitsee Aurejärven kaakkoispuolella aivan Ainesjärven vieressä. Ainesjärvi ei kuitenkaan kuulu Valkeajärven kanssa samaan valuma- alueeseen, vaikka niiden välille on kaivettu oja. Järveen laskee yksitoista ojaa. Luoteinen laskuoja kuuluu Vähä Valkeajärvelle ja Makkaralahteen laskeva oja on Salmijärven laskuoja. Veden keskimääräinen viipymä järvessä on 499 vuorokautta. Järven keskellä on Isosaari ja etelärannassa sijaitsee soistunut Vähäsaari. Kummatkin ovat autioita saaria. Järvessä on kolme selvästi erottuvaa lahtea. Taipaleenlahti työntyy länteen kohti Ainesjärveä, joita erottavat 200 metriä leveä kannas. Kaakkoon työntyy 400 metriä pitkä Makkaralahti. Itään työntyvän 450 metriä pitkän lahden pohjukassa eli Salmenlammissa sijaitsee järven laskuojan luusua. Sieltä laskee 200 metrinen meanderoiva suo-oja, joka laskee Pahalammiin ja jatkaa siitä eteenpäin Pitkäjärveen. Järvi on luodattu ja syvyyskarttojen mukaan järven syvin, yli 13 metrinen, kohta sijaitsee Isosaaren länsipuolella. Myös saaren itäpuolella on yli 12 metrinen syvänne. Pohjoisosassa on yleisesti noin 5 metriä syvää ja Makkaralahden pohjukassa on noin 4 metriä syvää. Muualla on selvästi matalampaa. Rantaviivan pituus on 5,3 kilometriä. Se on pääasiassa moreenirantaa, jossa on muutamia kalliopaljastumia. Pohjoisrantoja reunustaa maatilan peltot ja muilla rannoilla sijaitsee neljätoista vapaa-ajan asuntoa. Niille johtaa tiet seututieltä 332 lähteviltä yhdystieltä 14272 ja niitä yhdistävältä kylätieltä. == Vedenlaatu == Valkeajärven vedenlaatua on tutkittu vuosina 1978, 1979, 1981, 1989, 1993, 2000 ja 2013. Vesi on ollut kirkasta, tumman ruskean väristä, voimakkaasti humuspitoinen ja hyvin hapanta. Happamuusaste laskee niin alas, että se vaikuttaa rapujen ja eräiden kalalajien elinkykyyn. Happamuuden kasvu katsotaan johtuvat valuma-alueen metsien ja soiden runsaasta ojittamisesta, jota voimistaa järven heikko puskurikyky happamoitumista vastaan. Järven rehevyystaso on säilynyt vuosien ajan samantasoisena. Typpipitoisuudet ovat luontaisella tasolla, mutta fosforipitoisuudet ovat olleet lievästi luonnontasoa suuremmat. Kun vesi lämpötilakerrostuu, uhkaa alusvesien happitilanne heikentyä. Tämä johtuu osittain pohjan sedimenttien ravinnepitoisuudesta, joka alkaa kuluttamaan veteen liuennutta happea. Talvella 1993 havaittiin hapen voimakasta kulumista, mikä aiheutti happikadon. Vähähappisuus alkaa liuottaa ravinteita takaisin vedeen, jolloin alusvedessä saattaa olla nelinkertaisia fosforipitoisuuksia ja kaksinkertaisia typpipitoisuuksia. Kesäkausilta ei ole käytettävissä tutkimustuloksia, mutta silloin on päällysvesissä hyvä tai tyydyttävä happitilanne. Valkeajärvi soveltuu virkistyskäyttöön tyydyttävästi. == Lähteet == Luokka:Pitkäjärven valuma-alue (Aurejärven valuma-alue) Luokka:Kurun järvet
Penguin Books

Penguin Books on brittiläinen kirjankustantamo, jonka perusti Sir Allen Lane vuonna 1935. Penguin mullisti kirjamarkkinat 1930-luvulla korkeatasoisilla mutta edullisilla pehmeäkantisilla taskukirjoillaan, joita myytiin kuuden pennyn kappalehintaan. Penguinin politiikkaa, taidetta ja tiedettä käsittelevät kirjat vaikuttivat julkiseen keskusteluun Isossa-Britanniassa, ja niillä oli ainakin brittikonservatiivien mukaan vaikutusta Työväenpuolueen vaalivoittoon vuoden 1945 parlamenttivaaleissa. Nykyään Penguin Books on Penguin Random Housen tavaramerkki ja Penguin Groupin brittiläinen osa. ==Lähteet== == Aiheesta muualla == Luokka:Brittiläiset kirjankustantamot
EgyptAirin lento 804

EgyptAirin lento 804 oli EgyptAirin reittilento Pariisin Charles de Gaullen kansainväliseltä lentoasemalta Kairon kansainväliselle lentoasemalle. Lennolla käytetty Airbus A320-232 -kone katosi tutkasta 19. toukokuuta 2016 Egyptin ilmatilassa, noin 15 minuuttia ennen aikataulun mukaista laskeutumisaikaa. Kreikan julkaisemien tutkatietojen mukaan kone teki jyrkkiä ja äkillisiä käännöksiä ennen kuin lähti syöksyyn ja katosi tutkasta. Koneen osia on löydetty mereltä noin 290 kilometrin päästä Aleksandriasta. Mereensyöksyn syytä ei heti onnettomuuden tapahduttua tiedetty eikä viranomaisten mukaan pois voitu sulkea teknistä vikaa eikä terrorismia. Egyptin ilmailuministerin mukaan terrorismi oli kuitenkin teknistä vikaa todennäköisempi syy. Kesäkuussa 2016 varmistui koneen mustien laatikoiden tutkimuksissa, että koneen savuhälyttimet olivat aktivoituneet lennon aikana. Koneen hylystä on myös löytynyt jälkiä noesta sekä korkean lämpötilan aiheuttamista vaurioista. iPhone 6s -puhelimen epäillään aiheuttaneen tulipalon. Joulukuussa 2016 uutisoitiin, että turmakoneen uhreista oli löytynyt räjähdejäämiä ja tapauksesta aloitettiin rikostutkinta. Ranskalaistutkijat päätyivät kuitenkin vastoin egyptiläisteorioita heinäkuussa 2018 lopputulokseen, jonka mukaan onnettomuuden aiheutti koneen ohjaamossa syttynyt tulipalo. == Lentokone == Onnettomuuskone oli Airbus A320-232, rekisteritunnukseltaan SU-GCC. Se lensi ensilentonsa heinäkuussa 2003, ja se toimitettiin EgyptAirille uutena marraskuussa 2003. == Matkustajat ja miehistö == Lennolla oli 56 matkustajaa 12 eri maasta. Koneen kymmenhenkiseen miehistöön kuului kolme turvamiestä, viisi matkustamohenkilökunnan jäsentä ja kaksi lentäjää. EgyptAirin mukaan kapteenilla oli 6 275 lentotunnin kokemus, josta 2 101 tuntia A320-koneella. Perämiehellä lentotunteja oli 2 766. Kansalaisuus Määrä 30 15 2 1 1 1 1 1 1 1 1 1 Tuntematon – miehistö 10 Yhteensä 66 == Lähteet == Luokka:Lento- onnettomuudet Egyptissä Luokka:Vuoden 2016 lento-onnettomuudet Luokka:Tulipalot lentokoneissa Luokka:2010-luvun tulipalot
Vähä Valkeajärvi (Ylöjärvi)

Vähä Valkeajärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Valkeajärvi on osa Pitkäjärven valuma-aluetta. == Maantietoa == Järven pituus on 400 metriä, leveys 150 metriä ja sen pinta-ala on 4,6 hehtaaria. Se sijaitsee Aurejärven kakkoispuolella Ainesjärven ja Valkeajärven pohjoispuolella pieneten mäkien välissä. Pohjoispuolella kohoaa Viitamäki kuitenkin yli 20 metriä järven yläpuolelle. Järven pohjoispäähän laskee kaksi lyhyttä pelto-ojaa. Järven laskuoja lähtee järven kaakkoispäästä ja se putoaa 200 metrin matkallaan yli neljä metriä ennen laskemistaan Valkeajärven luoteisrantaan. Rantaviivan pituus on 1,2 kilometriä. Rannat ovat monin paikoin soistuneita ja järven kakkoisranta on avosuota. Sen pohjois- ja itäpuolella sijaitsee kaksi maatilaa ja rantaan on rakennettu yksi vapaa-ajan asunto. Niille johtaa tiet seututien 332 ja yhdystien 14272 yhdistävältä kylätieltä. == Lähteet == Luokka:Pitkäjärven valuma-alue (Aurejärven valuma- alue) Luokka:Kurun järvet
Petr Klíma

Petr Klíma (23. joulukuuta 1964 Chomutov, Tšekkoslovakia – 4. toukokuuta 2023https://www.jatkoaika.com/Uutiset/Legendaarisesta-jatkoer%C3%A4maalista- tunnettu-Petr-Klima-on-kuollut/249629) oli tšekkiläinen jääkiekkoilija. Hänen pelipaikkansa oli oikea laitahyökkääjä. Viitattu 19.5.2016. Klíma pelasi NHL:ssä vuosina 1985–1999 yhteensä 786 runkosarjaottelua viidessä eri joukkueessa. Hän lopetti uransa ensin keväällä 1999, mutta palasi kahden vuoden tauon jälkeen kasvattajaseuraansa HC Litvinoviin kahden kauden ajaksi. Klíma voitti Stanley Cupin Edmonton Oilersissa kaudella 1989–1990. Tuolta pudotuspelikeväältä Klíma muistetaan erityisesti kolmanteen jatkoerään venyneestä ensimmäisestä loppuottelusta Boston Bruinsia vastaan, jossa varsinaisella peliajalla pääasiassa penkillä istunut Klíma ratkaisi lopulta ottelun ajassa 115:13. ==Lähteet== Luokka:Tšekkiläiset jääkiekkoilijat Luokka:Detroit Red Wingsin varaamat pelaajat Luokka:Vuonna 1964 syntyneet Luokka:Vuonna 2023 kuolleet
Brandon Bochenski

Brandon Louis Bochenski (s. 4. huhtikuuta 1982 Blaine, Minnesota, Yhdysvallat) on yhdysvaltalainen poliitikko ja entinen jääkiekkoilija. Hänellä on myös Kazakstanin kansallisuus. Bochenski pelasi jääkiekkourallaan 156 NHL-ottelua ja 412 KHL-ottelua. Hänet muistetaan etenkin ajastaan kazakstanilaisessa Barys Astanassa, jonka kapteenina hän myös toimi. Viitattu 6.5.2018. Jääkiekkouransa jälkeen Bochenski on työskennellyt kiinteistövälittäjänä. Hänet valittiin kesäkuussa 2020 Pohjois-Dakotassa sijaitsevan Grand Forksin kaupunginjohtajaksi itsenäisenä republikaanisen puolueen tukemana ehdokkaana. ==Pelaajaura== Ennen ammattilaisuraansa Bochenski pelasi yliopistokiekkoa Pohjois-Dakotan yliopiston joukkueessa, ja oli 2004 ehdolla parhaan yliopistopelaajan Hobey Baker Awardin saajaksi. Hän oli Ottawa Senatorsin seitsemännen kierroksen varaus vuoden 2001 NHL:n varaustilaisuudessa. Bochenski pelasi vuosina 2005–2010 yhteensä 156 NHL-runkosarjaottelua sekä kolme pudotuspeliottelua. Hän siirtyi kaudelle 2010–2011 KHL:n Barys Astanaan, jossa pelasi seitsemän kautta. ===Maajoukkueura=== Bochenski edusti synnyinmaataan Yhdysvaltoja vuoden 2007 MM-kilpailuissa. Vuonna 2016 hän sai oikeuden edustaa Kazakstania, ja pelasi maajoukkueessa saman vuoden MM- kilpailuissa. Bochenski pelasi Kazakstanin paidassa myös seuraavan vuoden olympiakarsintaturnauksessa sekä 1. divisioonan MM-kisoissa. ==Lähteet== Luokka:Yhdysvaltalaiset jääkiekkoilijat Luokka:Kazakstanilaiset jääkiekkoilijat Luokka:Yhdysvaltalaiset republikaanipoliitikot Luokka:Ottawa Senatorsin varaamat pelaajat Luokka:Vuonna 1982 syntyneet Luokka:Elävät henkilöt
Persoona (kielioppi)

Persoona on kieliopillinen käsite, jolla ilmaistaan puhujan ja puhuteltavan suhdetta johonkin asiaan. Se voi olla esimerkiksi tekijä- tai omistussuhde. Persoona jaetaan kolmeen ryhmään: 1. persoona (puhuja), 2. persoona (puhuteltava) ja 3. persoona (joku muu). Monikossa persoona ilmaisee joukkoa, johon puhuja tai puhuteltava kuuluu. Monissa maailman kielissä persoona ilmaistaan erityisillä persoonapronomineilla, kuten suomessa: * minä (yksikön 1. persoona) * sinä (yksikön 2. persoona) * hän, se (yksikön 3. persoona) * me (monikon 1. persoona) * te (monikon 2. persoona) * he, ne (monikon 3. persoona) Yleistä on myös, että predikaatti ilmaisee persoonaa, kuten suomen verbien persoonapäätteissä: minä menen, sinä menet. Suomessa persoonaa ilmaistaan lisäksi possessiivisuffikseilla, kuten autoni, autosi. ==Lähteet== *Persoonan määritelmä Ison suomen kieliopin verkkosivuilla. Luokka:Kielioppi
Kiuas Kustannus

Kiuas Kustannus Oy on vuonna 2016 perustettu yhteiskunnalliseen ja filosofiseen kirjallisuuteen erikoistunut kirjakustantamo. == Helsingin kirjamessut 2018 == Kiuas Kustannus oli osallistumassa Helsingin kirjamessuille, mutta tapahtuman järjestäjät peruivat kustantamon osallistumisen. Kirjamessut ilmoittivat, että Kiuas Kustannuksen toiminta ei vastaa messujen arvoja, koska yhtiön kustannustoimittajana toimii Timo Hännikäinen, joka myös päätoimittaa verkkolehti Sarastusta, joka messujen järjestäjien mukaan julkaisee rasistista sisältöä.https://www.hs.fi/kulttuuri/art-2000005867398.html Hännikäinen ilmoitti, että kustantamo ei tyydy messujärjestäjien tekemään päätökseen, vaan pitää sitä sääntöjen vastaisena ja vaatii sopimusrikkomuksesta Suomen Messut Osuuskunnalta vahingonkorvausta.https://www.city.fi/yhteiskunta/helsingin+kirjamessut+kielsivat+aarioikeistolaisen+kustantamon+osallistumisen+siella+on+rasistisia+ajatuksia+joita+esitetaan+faktoina/12091 Neuvotteluiden jälkeen osuuskunta maksoi kertakaikkisena vahingonkorvauksena kustannusyhtiölle 2000 euroa.https://kiuaskustannus.com/tiedote-suomen-messut- ja-kiuas-kustannus-sopuun-kirjamessu-jupakasta/ == Kustantamon julkaisuja == *Boye, Karin, Kallokaiini (1940), suomennettu 2021. *Devlin, F. Roger: Seksuaaliutopia (Sexual Utopia in Power, 2020), suomennettu 2020. *Hannula, Milla: Kiistamaa. Venäjän Karjalankannas (2016) *Hännikäinen, Timo: ABC-kirja (2021) *Hännikäinen, Timo: Lihamylly (2017) *Hännikäinen, Timo: Pyhä yksinkertaisuus (2019) *Hännikäinen, Timo: Sanansäilä. Kirjoituksia 2008-2016 (2016) *Hännikäinen, Timo (toim.): Sarastus 1 (2016) *Immonen, Olli: Kansallinen kipinä (2017) *Kaczynski, Theodore: Teollinen yhteiskunta ja sen tulevaisuus (Industrial Society and Its Future 1995), suomennettu 2020 *Kiiskinen, Tenho: Humanismin paheet (2019) *Keronen, Jiri: Pekka Siitoin teoriassa ja käytännössä (2020) *Le Bon, Gustave: Joukkosielu (2017) *de Maistre, Joseph: Mietteitä Ranskasta (Considérations sur la France, 1797), suomennettu 2018. *Meretvuo, M. A.: Turvallisuuspolitiikka (2021) *Paloheimo, Eero: Kiinalainen juttu (2018) *Paulasto, Teppo: Vastapaavi (2016) *Paulasto, Teppo: Mesenaatti (2020) *Raspail, Jean: Pyhien leiri (Le Camp des saints, 1973), suomennettu 2021. *Sieferle, Rolf Peter: Finis Germania (2016), suomennettu 2019. *Spengler, Oswald: Preussilaisuus ja sosialismi (Preussentum und Sozialismus, 1920), suomennettu 2020. *Spengler, Oswald: Ihminen ja tekniikka (Der Mensch und die Technik, 1931), suomennettu 2016. *Storhaug, Hege: Islam - Yhdestoista vitsaus (2017) *Teinilä, Jarmo: Puhallintehdas (2018) == Lähteet == == Aiheesta muualla == * Kiukaan kotisivu Luokka:Suomalaiset kirjankustantamot
Pikapuhemuoto

Pikapuhemuodoiksi kutsutaan eräitä suomen kielen yleisten verbien ja pronominien muotoja, joita on pidetty tyypillisinä etenkin nopeatempoisessa puheessa. Pikapuhemuotoja ovat verbien olla, tulla, mennä ja panna taivutusmuodot, joissa konsonantti on kadonnut, esimerkiksi en oo 'en ole', oisin, 'olisin' tuun, 'tulen', meette 'menette', paa 'pane'. Pronominien pikapuhemuotoja ovat mä 'minä' ja sä 'sinä' ja niiden yksitavuiset taivutusmuodot: mulle 'minulle', sulla 'sinulla' ja niin edelleen. ==Lähteet== Luokka:Kielioppi
Lorvista loordiksi

Lorvista loordiksi (A Chump at Oxford) on Alfred J. Gouldingin ohjaama yhdysvaltalainen komediaelokuva vuodelta 1940. Pääosissa näyttelevät Stan Laurel ja Oliver Hardy eli Ohukainen ja Paksukainen. Elokuva oli alun perin vain 42 minuutin mittainen, kunnes siihen lisättiin Vandeverien päivälliskohtaus kansainvälisiä markkinoita varten, jolloin lopullisen elokuvan kestoksi tuli 63 minuuttia. == Juoni == Stan ja Ollie ovat jääneet työttömiksi ja he sattuvat kuulemaan työnvälitystoimistossa, että herrasväki Vandevere (Jimmy Finlayson ja Anita Garvin) tarvitsevat nopeasti palvelustyttöä ja hovimestaria. Ollie saa hienon idean, ja Stan esiintyy naispalvelijana ja Ollie hovimestarina. Kaverukset onnistuvat kuitenkin toheloimaan tehtävissään urakalla, ja heidät ajetaan ulos kiväärin kera. Stan ja Ollie päätyvät tämän jälkeen kadunlakaisijoiksi. Ruokatunnilla he vangitsevat vahingossa pankkiryöstäjän ja palkkioksi heidät lähetetään Oxfordin yliopistoon hankkimaan sivistystä. He joutuvat heti muiden opiskelijoiden pilojen kohteiksi mutta pian paljastuu, että Stan onkin todellisuudessa muistinsa menettänyt lordi Paddington. == Roolit == Luokka:Vuoden 1940 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Ohukainen ja Paksukainen -elokuvat
Propyylibentseeni

Propyylibentseeni (C9H12) on alkyylibentseeneihin kuuluva aromaattinen hiilivety. Yhdistettä voidaan käyttää liuottimena ja muiden orgaanisten yhdisteiden valmistukseen. Yhdisteestä käytetään myös nimiä n-propyylibentseeni, 1-propyylibentseeni ja fenyylipropaani. Propyylibentseeniä esiintyy myös semiokemikaalina eliöiden viestinnässä. == Ominaisuudet == Huoneenlämpötilassa propyylibentseeni on väritöntä nestettä. Se liukenee vain erittäin niukasti veteen ja paremmin useisiin orgaanisiin liuottimiin kuten etanoliin, dietyylieetteriin, asetoniin ja tolueeniin. Yhdistettä esiintyy maaöljyssä ja se on komponentti asfalteissa ja naftassa. Propyylibentseeni syövyttää kumia. == Valmistus ja käyttö == Yhdistettä voidaan valmistaa tekemällä bentsyylikloridista bentsyylimagnesiumkloridia, joka reagoi dietyylisulfaatin kanssa propyylibentseeniksi. Toinen tapa on bentseenin ja klooripropaanin välinen Friedel–Crafts-alkylointi huoneenlämpötilassa. Korkeammassa lämpötilassa välivaiheena muodostuva karbokationi toisiintuu ja tuotteeksi muodostuu kumeenia. Muita tapoja ovat bentseenin ja propionyylikloridin välinen Friedel–Crafts-asylointireaktio ja muodostuvan tuotteen pelkistäminen, tolueenin alkylointi eteenillä, kumeenin isomerointi ja bentseenin alkylointi syklopropaanilla.Michael Röper, Eugen Gehrer, Thomas Narbeshuber & Wolfgang Siegel : 'Alkylation and Acylation, Ullmann's Encyclopedia of Industrial Chemistry, John Wiley & Sons, New York, 2000. Viitattu 19.5.2016Bipin V. Vora, Joseph A. Kocal, Paul T. Barger, Robert J. Schmidt & James A. Johnson :Alkylation, Kirk-Othmer Encyclopedia of Chemical Technology, John Wiley & Sons, New York, 2003. Viitattu 19.5.2016 Propyylibentseeniä käytetään liuottamaan selluloosa-asetaattia, liuottimena maaleissa ja lakoissa sekä tekstiilien värjäyksen ja painatuksen yhteydessä. Siitä voidaan valmistaa muun muassa 1-fenyylipropeenia. == Lähteet == == Aiheesta muualla == *Human Metabolome Database (HMDB): Propylbenzene *Pherobase: Semiochemical - 1-propylbenzene *ChemBlink: Propylbenzene Luokka:Aromaattiset hiilivedyt
Ljubav je

Ljubav je () on Dalalin ja Deenin kappale, jolla vierailevat sellisti Ana Rucner ja räppäri Jala. He edustivat sillä Bosnia ja Hertsegovinaa . Se julkaistiin 19. helmikuuta 2016. Kappaleen on säveltänyt Almir Ajanović ja sanoittaneet Ajanović sekä Jasmin Fazlić. Kappale kilpaili Eurovision laulukilpailun ensimmäisessä semifinaalissa, jossa se sai 104 pistettä, jäi sijalle 11 eikä päässyt finaaliin. == Lähteet == Luokka:Bosnia ja Hertsegovinan euroviisuedustuskappaleet Luokka:Vuoden 2016 euroviisuedustuskappaleet
Abonima Izuegbu

Abonima Boniface Izuegbu (s. 27. marraskuuta 1994) on nigerialainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Izuegbu on keskuspuolustaja. Izuegbu on 36 Lions FC:n kasvatti.http://www.sjk2007.fi/uutiset/Puolustaja_Abonima_ja_SJK_sopimukseen_8698.html Kotimaassaan hän on edustanut myös Sharks FC:tä ja Gombe Unitedia.http://www.sl10.ng/news/articles/categories/south-africa/gombe- united-continue-to-strengthen-their-squad/170137 Helmikuussa 2015 Izuegbu siirtyi Israelin Ligat ha'Alin Hapoel Tel Aviviin, jossa hän sai hyvän alun, mutta valmentajanvaihdoksen jälkeen Izuegbun sopimus purettiin. Hän pelasi seuran paidassa kuusi ottelua tehden yhden maalin. Toukokuussa 2016 Izuegbu siirtyi Suomen Veikkausliigan hallitsevaan mestarijoukkueeseen Seinäjoen Jalkapallokerhoon vuoden mittaisella pelaajasopimuksella.http://www.suomifutis.com/2016/05/sjk-hankki-nuoren- topparin-peleja-jo-hyvalla-tasolla/ Izuegbu on pelannut Nigerian alle 20-vuotiaiden maajoukkueissa.https://westafricanfootball.com/2012/05/27/the- nigeria-u-20-national-football-team/ == Lähteet == Luokka:Nigerialaiset jalkapalloilijat Luokka:Vuonna 1994 syntyneet Luokka:Elävät henkilöt
Made in Chelsea

Made in Chelsea on brittiläinen tositelevisiosarja, jota alettiin esittää brittiläisellä E4-kanavalla vuonna 2011. Suomessa sarjaa esittää tv-kanava Hero. Sarja kertoo Lontoon Chelseassa asuvista varakkaista nuorista aikuisista ja heidän ihmissuhteistaan. ==Palkinnot== * Bafta-palkinto 2013 ==Lähteet== *http://www.herotv.fi/ohjelmat/made-in-chelsea Luokka:2010-luvun brittiläiset tositelevisiosarjat Luokka:2020-luvun televisiosarjat Luokka:E4:n televisio- ohjelmat
Jussi Ahola

Jussi Tapio Ahola (s. 25. kesäkuuta 1940 Haapavesi) on suomalainen teollinen muotoilija. Hän on työskennellyt muun muassa Taideteollisen korkeakoulun teollisen muotoilun professorina vuosina 1987–1993 ja kirjoittanut Suomen ensimmäisen teollisen muotoilun oppikirjan vuonna 1980. Aholalla on ollut oma muotoilutoimisto Ahola Design Oy vuosina 1988–2017.Jussi Aholan CV. Viitattu 19.5.2016Ahola Design Oy. Yritys- ja yhteisötietojärjestelmä. Aalto-yliopiston taiteiden ja suunnittelun korkeakoulu myönsi Aholalle kunniajäsenyyden vuonna 2012.Aalto yliopiston taideiden ja suunnittelun korkeakoulu: Korkeakoulun jakamat tunnustukset ja palkinnot. Viitattu 24.5.2016 Hänelle myönnettiin vuonna 2020 Pro Finlandia -mitali. == Julkaisut == * == Lähteet == == Aiheesta muualla == * Aholan profiili Innoluxin sivulla. Luokka:Suomalaiset muotoilijat Luokka:Suomalaiset professorit Luokka:Pro Finlandia -palkitut Luokka:Vuonna 1940 syntyneet Luokka:Elävät henkilöt
Tänä iltana

Tänä iltana on Mikko Löytyn esikoisalbumi, joka julkaistiin vuonna 2003 levymerkillä Motley. == Kappaleet == # # # # # # # # # # == Kokoonpano == * Mikko Löytty – basso, laulu, akustinen kitara, taustalaulu * Ykä Putkinen – akustinen kitara, sähkökitara * Jaakko Löytty – taustalaulu * Seppo Rauteva – rummut, lyömäsoittimet * Säde Rissanen – taustalaulu * Jani Auvinen – rummut * Pepe Ahlqvist – huuliharppu * Jarkka Rissanen – dobro, sähkökitarakitara * Jyrki Alanen – urut * Into Koponen – sähkökitara == Aiheesta muualla == * discogs.com -sivustolla * Albumi Fono.fi:in tietokannassa Luokka:Vuoden 2003 esikoisalbumit Luokka:Mikko Löytyn albumit
André Veilleux

André Veilleux on uransa päättänyt kanadalainen jääkiekkoilija. Veilleux oli pelipaikaltaan oikea laitahyökkääjä. Veilleux oli historian kolmannen NHL:n varaustilaisuuden ensimmäinen varaus vuonna 1965.http://www.hockeydb.com/ihdb/stats/pdisplay.php?pid=49125 Hänet varasi New York Rangers. Veilleux ei pelannut kuitenkaan yhtään ottelua NHL:ssä. Varauksen aikaan hän pelasi QJAHL-liigan Trois Rivieres Redsissä tehden kaudella 1965–1966 tehot 3+10. == Lähteet == Luokka:Kanadalaiset jääkiekkoilijat Luokka:New York Rangersin varaamat pelaajat Luokka:Syntymävuosi puuttuu Luokka:Elävät henkilöt
Katri Rauanjoki

Katri Rauanjoki (s. 30. tammikuuta 1973, Oulu) on suomalainen kirjailija ja opettaja. Hänen esikoisromaaninsa on Muuri (2012) ja toinen teos Jonain keväänä herään (2016). Rauanjoki työskentelee äidinkielen ja kirjallisuuden opettajana Oulussa Pateniemen lukiossa sekä luovan kirjoittamisen ohjaajana Oriveden opistossa. Hän kirjoittaa myös esseitä sanomalehti Kalevaan. == Teokset == * * *Kangasvuo, Jenny; Pulkkinen, Jonna & Rauanjoki, Katri: Kotvimisen vallankumous. Karisto, 2018. ISBN 978-951-23-6510-4. *Lenin-setä ei asu enää täällä. Kustantamo S&S;, 2019. ISBN 9789515247247. * == Lähteet == == Aiheesta muualla == * Kirjasampo – Katri Rauanjoki Luokka:Suomalaiset kirjailijat Luokka:Suomalaiset opettajat Luokka:Vuonna 1973 syntyneet Luokka:Elävät henkilöt
Ben Smith (jääkiekkovalmentaja)

Benjamin Atwood ”Ben” Smith III (21. tammikuuta 1946 Gloucester, Massachusetts, Yhdysvallat) on yhdysvaltalainen jääkiekkovalmentaja, joka on valmentanut yliopistojoukkueita Yhdysvalloissa ja Yhdysvaltain naisten maajoukkuetta. Hänen valmennuksessaan Yhdysvallat voitti kertaalleen maailmanmestaruuden ja olympiakultaa. == Nuoruus ja pelaajaura == Smith syntyi Gloucesterissa 1946. Hänen isänsä oli senaattori Benjamin Smith II. Smith aloitti jääkiekkouransa nuorena. Hän teki Gloucester High Schoolin joukkueessa koulun uuden piste-ennätyksen. Hän ylitti ensimmäisenä sadan pisteen rajan, ja hänen piste-ennätyksensä säilyi kymmenen vuoden ajan. High schoolista Smith jatkoi Harvardin yliopistoon. Hän opiskeli siellä neljän vuoden ajan ja pelasi kolmen kauden ajan myös jääkiekkioa. == Valmennusura == === Yliopistovalmentaja === Valmistuttuaan Harvardista 1968 Smith lopettu pelaajauransa ja siirtyi valmentajaksi. Hän toimi ensin Massachusetts Amherstin yliopistossa apulaisvalmentajana ja Gloucesterin high schoolissa päävalmentajana. Smith sai ensimmäisen kokoaikaisen päävalmentajan paikan Yalen yliopistosta. Yale oli yliopistosarjan heikoimpia joukkueita Smithin aloittaessa urakkansa, mutta joukkue onnistui viiden vuoden aikana voittamaan Ivy Leaguen mestaruuden. Yalesta Smith siirtyi Bostonin yliopistoon Jack Parkerin apulaisvalmentajaksi. Smith valmensi Bostonissa yhdeksän vuoden ajan. Sapattivuoden hän piti 1988, jolloin hän toimi Yhdysvaltain apulaisvalmentajana Calgaryn olympialaisissa. Smithin valmennuksessa Boston ylsi vuonna 1990 NCAA:n lopputurnaukseen. Tämän jälkeen hän siirtyi valmentamaan Dartmouth Collegeen, josta hän palasi vuoden jälkeen takaisin Bostonin alueelle perhesyiden takia. Darthmouth voitti tuon kauden aikana vain yhden ottelun. Kaudet 1991–1996 Smith valmensi Northeastern Universityä. Vuonna 1994 Northeastern pääsi pudotuspeleihin. === Naisten maajoukkue === Smithistä tuli 1996 ensimmäinen USA Hockeyn palkkaama täysiaikainen valmentaja, kun hänet valittiin naisten maajoukkueen päävalmentajaksi. Vuoden 1997 MM-kisoissa Yhdysvallat hävisi finaalissa Kanadalle, joka voitti neljännen perättäisen kultamitalinsa. Naiset pelasivat jääkiekkoa ensimmäisen kerran olympiatasolla Naganossa 1998, jolloin Yhdysvallat kaatoi Kanadan kahdesti kolmen päivän sisällä, ensin alkusarjassa 7–4 ja sitten loppuottelussa 3–1, ja voitti olympiakultaa. Olympiakullasta huolimatta Kanada hallitsi maailmanmestaruuskilpailuja ja voitti Yhdysvaltain loppuottelussa vuosina 1999, 2000, 2001 ja 2004. Yhdysvallat sijoittui hopealle myös Salt Lake Cityn olympialaisissa 2002. Yhdysvallat voitti Smithin valmennuksessa ensimmäisen maailmanmestaruutensa 2005. Smith jätti maajoukkueen vuoden 2006 Torinon olympialaisten jälkeen. Yhdysvallat sijoittui turnauksessa pronssille. == Lähteet == Luokka:Yhdysvaltalaiset jääkiekkovalmentajat Luokka:Vuonna 1946 syntyneet Luokka:Elävät henkilöt
Muisteja (elokuva)

Muisteja - pieni elokuva 1950-luvun Oulusta on vuonna 2013 ensi-iltansa saanut suomalainen dokumentti, jonka on ohjannut ja käsikirjoittanut Peter von Bagh. Dokumentissa von Bagh palaa lapsuutensa Ouluun ja luo vanhoihin filmeihin ja valokuviin perustuen näkymän kaupungissa vuosina 1948-1961 viettämäänsä aikaan.Ohjaajan sana. Illume. Viitattu 19.5.2016 Muisteja sai pääosin myönteisen vastaanoton. Ilta-Sanomien Tarmo Poussu antoi dokumentille neljä tähteä ja arvio sen olevan "sekä kaunis että monella tapaa oivaltava muotokuva erään kaupungin lähihistoriasta. Henkilökohtainen ja yleinen lomittuvat sen kuvissa koskettavaksi kollaasiksi kadonneesta ajasta."Tarmo Poussu. Muisteja. Ilta-Sanomat 13.9.2013 . Viitattu 19.5.2016 Helsingin Sanomien Pertti Avola kirjoitti elokuvan olevan "ehkä muodoltaan pieni, mutta sisällöltään suuri elokuva."Pertti Avola. Oulusta kertova dokumentti kuvaa markkinavoimien vyöryä kaupungin yli. NYT.FI 12.9.2013. Viitattu 19.5.2016 Peter von Baghin vuonna 2014 julkaistut muistelmat ovat myös nimeltään Muisteja.Muisteja. Like. Viitattu 19.5.2016 == Lähteet == == Aiheesta muualla == * * * Niina Holm. Muisteja. Episodi 12.9.2013. Luokka:Vuoden 2013 suomalaiset elokuvat Luokka:Vuoden 2013 dokumenttielokuvat Luokka:Suomalaiset dokumenttielokuvat
William Dennisuk

William Dennisuk (s. 3. heinäkuuta 1954) on yhdysvaltalaissyntyinen, Imatralla asuva kuvataiteilija, kuvanveistäjä ja kuvataiteen opettaja. Dennisuk valmistui Detroitin Center of Creative Studiesista taiteen kandidaatiksi (Bachelor of Fine Arts) vuonna 1978 ja taiteen maisteriksi (Master of Fine Arts) Chicagon taideinstituutin koulusta vuonna 1980. Hän suoritti myös kuvanveiston jatkotutkinnon Kuvataideakatemiassa vuonna 1990. William Dennisuk aloitti kuvataiteen opetustyön Chicagon taideinsitutuutin koulussa vuonna 1980. Vuosina 1982-1988 hän opetti Limingan taidekoulussa, vuosina 1988-1991 Taidekoulu Maassa Helsingissä. Vuosina 1991-1992 ja 1994-1995 hän opetti Kansallisessa taideakatemiassa Bratislavassa, Slovakiassa ja 1992-1993 Lapin yliopistossa Rovaniemellä. Vuosina 2005-2006 hän opetti University of West Georgiassa Yhdysvaltojen Carrolltonissa. Vuodesta 2007 alkaen hän on opettanut Taideteollisessa korkeakoulussa Helsingissä ja vuodesta 1996 alkaen ympäristötaidetta Saimaan ammattikorkeakoulussa Imatralla. Dennisuk voitti syksyllä 2013 taidekilpailun Walesissa, ja toteutettu ehdotus valmistui syksyllä 2014. Kilpailu oli osa Swansean kaupungin ranta-alueen kehittämistä. Dennisukille myönnettiin taiteilijaeläke vuoden 2022 alusta. == Lähteet == == Aiheesta muualla == *Kuvia teoksista *William Dennisuk, Sculpture on the Huron Luokka:Yhdysvaltalaiset kuvanveistäjät Luokka:Suomalaiset kuvanveistäjät Luokka:Vuonna 1954 syntyneet Luokka:Elävät henkilöt
Jordan Lukaku

Jordan Zacharie Lukaku Menama Mokelenge (s. 25. heinäkuuta 1994 Antwerpen) on belgialainen jalkapalloilija, joka edustaa Italian Serie A:ssa pelaavaa Laziota. Vasenjalkainen Lukaku on pelipaikaltaan vasen laitapuolustaja. Hän kuuluu myös Belgian jalkapallomaajoukkueeseen. Lukaku aloitti ammattilaisuransa Anderlechtin paidassa kaudella 2011–2012, jolloin hän pelasi kuudessa ottelussa juhlien kauden päätteeksi Jupiler Pro Leaguen mestaruutta.http://us.soccerway.com/players/jordan-lukaku/180645/ Vuonna 2013 hän voitti seuran kanssa Belgian supercupin. Elokuussa 2013 hän siirtyi lainalle saman sarjan KV Oostendeen, jossa hän pelasi 16 ottelua. Heinäkuussa 2014 Lukaku siirtyi pysyvällä siirrolla Oostendeen, jossa hän pelasi kaudella 2014–2015 29 ottelua ja kaudella 2015–2016 34 ottelua tehden kolme maalia. Heinäkuussa 2016 Lukaku siirtyi italialaisseura Lazioon viiden miljoonan euron siirtosummalla. Hän pelasi ensimmäisen Serie A -ottelunsa 21. elokuuta 2016, jolloin Lazio kohtasi vieraissa Atalantan. Lukaku pelasi ottelussa täydet minuutit. Ensimmäisellä kaudellaan hän pelasi Serie A:ssa 16 ottelua. Kaudella 2017–2018 hän pelasi Serie A:ssa 30 ottelua ja teki joulukuussa maalin Crotonea vastaan. Saman kauden Eurooppa-liigassa hän pelasi yhdeksän ottelua. Kaudella 2018–2019 Lukakua vaivasivat pahat loukkaantumiset ja hän pelasi Serie A:ssa vain seitsemän ottelua. Lazio voitti Italian cupin mutta Lukaku pelasi vain neljännesvälierän Novaraa vastaan. Kaudella 2019–2020 hän on pelannut kaksi Serie A -ottelua. Lukaku on pelannut Belgian nuorten maajoukkueissa. Lokakuussa 2015 hän debytoi Belgian jalkapallomaajoukkueessa EM-karsintaottelussa Andorraa vastaan. Hänet valittiin Belgian joukkueeseen kesän 2016 EM-kilpailuihin,http://www.mirror.co.uk/sport/football/news/twelve- premier-league-players-named-7952745 joissa hän pelasi avauskokoonpanossa tappiollisessa puolivälieräottelussa Walesia vastaan. == Muuta == Lukakun isoveli Romelu Lukaku pelaa Italian Serie A:n Internazionalessa ja Belgian maajoukkueessa. Heidän isänsä Roger Lukaku pelasi urallaan Zairen jalkapallomaajoukkueessa. Myös Lukakun serkku Boli Bolingoli-Mbombo on ammattilaisjalkapalloilija. == Lähteet == Luokka:Belgialaiset jalkapalloilijat Luokka:Vuonna 1994 syntyneet Luokka:Elävät henkilöt
Lukaku

Lukaku on muun muassa seuraavien henkilöiden sukunimi: *Jordan Lukaku (s. 1994), belgialainen jalkapalloilija *Roger Lukaku (s. 1967), kinshasankongolainen jalkapalloilija *Romelu Lukaku (s. 1993), belgialainen jalkapalloilija
Pohjois-Pohjanmaan kirjoittajat

Pohjois-Pohjanmaan kirjoittajat ry on vuonna 1990 perustettu kirjoittajayhdistys. Yhdistyksen tarkoitus on toimia Pohjois-Pohjanmaan kirjoittajien yhdyssiteenä ja edistää kirjoittamisen harrastusta maakunnassa. Jäsen voi olla jokainen kirjoittamista harrastava henkilö, jonka yhdistyksen johtokunta hyväksyy jäseneksi. Yhdistys järjestää kirjaesittelyitä, kirjoituskilpailuja ja koulutuksia sekä tiedottaa paikallisista ja valtakunnallisista kirjoitustapahtumista. ==Lähteet== ==Aiheesta muualla== * Pohjois-Pohjanmaan kirjoittajat ry:n kotisivu * Keskustelu vahvistaa tekstintekijää Luokka:Suomalaiset kirjallisuusseurat Luokka:Pohjois-Pohjanmaa